Hēvīzas ezers
Hēvīzas ezers (ungāru: Hévízi-tó) ir viens no lielākajiem dabiskajiem termālajiem ezeriem pasaulē. Atrodas Ungārijas rietumos, uz rietumiem no Balatona. Ezera ūdens temperatūra ir 24 °C ziemā un 36 °C vasarā. Ezeram ir ļoti spēcīga ūdensapmaiņa - ūdens nomainās 72 (pēc citām ziņām 48) stundu laikā. Ūdens bagāts ar minerālvielām. Hēvīzas ezers ir populāra atpūtas un medicīniskā tūrisma vieta. Pirmā atpūtas infrastruktūra ierīkota 1772. gadā.